Værste oplevelse - snydt godt og grundigt!!

Jeg er blevet kontaktet 2 gange af Telenor. Første gang af en sælger, der gav mig et udemærket tilbud. Sælgeren skulle kontakte mig dagen efter, så vi lige kunne kigge på tilbuddet hjemme. Der blev aldrig ringet tilbage. HER burde mine alarmklokker have ringet MEGET højt!

Marts bliver jeg kontaktet igen også med et godt tilbud. Der bliver gjort meget ud af detaljerne i forhold til tilbuddet, da jeg vil vide, at jeg ikke køber katten i sækken i forhold til de abonnementer, vi i forvejen har. Alt ser godt ud. Vi bliver lovet forskellige ting i vores pakke, herunder Tidal, 4G, Via Play, Officepakke, udenlandstale, tb på one drive, som alt er en del af deres kampagnepakke. Der bliver fortalt priser, og hvad de præcist indeholder. Jeg gennemgår ALT op til flere gange og skriver ned, da jeg ikke vil have, at der er nogen misforståelser i, hvad jeg siger ja tak til. 
Jeg får en mail, hvori der står, at jeg skal acceptere kampagnepakken, så de kan gå i gang med at overflytte vores telefonnumre fra udgangen af måneden. Da jeg havde gennemgået denne kampagnepakke grundigt med sælgeren (hvis leder superviserede flere gange under salget, snakkede også selv med ham), accepterer jeg dette. Første gevaldige fejl fra min side!! Jeg skulle åbenbart have bedt dem sende mig mail med specificeret beskrivelse af, hvad denne kampagnepakke indeholdt, da det i følge Telenors kundeservice efterfølgende er kotyme at snyde nye kunder ved telefonsalg, at man bliver lovet mere, end hvad man reelt får. 

Vi modtager mail i slut marts, at nu kan vi logge ind. Vi får mail vedr. officepakken og Viaplay. Ved login er det fuldstændig håbløst at finde ud af, hvad vores abonnementer overhovedet indeholder, da der intet står på vores side. Jeg finder heller intet omkring Tidal, så jeg bliver nødt til at kontakte kundeservice. Her fortæller jeg dem, om den pakke jeg er blevet lovet. Jeg beder om, at der bliver ændret, så de rette telefonnumre står ved de rette priser. Jeg får Tidal aktiveret og får igen at vide, at den første måned er gratis, da det er sådan tilbuddet er, hvis man ikke køber kampagnepakken (intet bliver sagt omkring mer pris). Får endvidere forklaret, hvor jeg kan se, hvad mit abonnement indeholder, men at det er rigtigt, at jeg ikke kan se de forskellige ekstra ting, jeg har fået i min kampagnepakke. Jeg undres. Jeg gør dem også opmærksom på, at vi stort set aldrig har 4G, hvilket vi var blevet lovet, da vi bor, hvor der skulle være fuld dækning med 4G. Det kunne de umiddelbart ikke gøre noget ved, da deres teknikker sagde, at der intet var galt fra deres side.... Det skal hertil siges, at jeg kom fra et selskab, hvor jeg havde 4G HELE tiden, så dette var et stort krav, at jeg ikke gik ned på dette ved skift. 

Midt april modtager jeg min første regning. Her er forklaringen på, hvorfor jeg intet får på skrift omkring, hvad min kampagnepakke indeholder. Udover oversigten slet ikke er gennemskuelig, ingen telefonnumre passer med det aftalte abonnement, vi bliver opkrævet ekstra for det, der viser sig at være Tidal. Kryptiske numre på regningen viser sig at være vores officepakke, men intet omkring Via Play, som jo også var en del af pakken (vi kan dog se det). Vi har stadig stort set aldrig 4G, vi oplever til og med også kun at have hspa, selvom vi befinder os steder, hvor vi altid har haft 4G med vores tidligere udbydere. Kundeservice fortæller mig 6 gange i løbet af vores samtale, at de er HELT normalt, at deres sælgere bevidst snyder nye kunder ved at sige, at der er mere i deres pakker, end der reelt er. Hvis jeg havde på skrift, hvad pakken indeholdte, så kunne de være mig behjælpelig, men det vidste han jo, at jeg ikke havde. Så jeg kunne ikke komme ud af min bindingsperiode. Det var for sent. Det var en helt bevidst handling fra Telenors side. Så ville jeg have Tidal, så kostede det mig ekstra 79 kr. mere om måneden. Jeg kunne sagtens komme ud af aftalen omkring Tidal, da det kun var et ekstra produkt hos dem, men jeg kunne ikke opsige vores abonnementer før om 6 måneder, selvom jeg fik at vide, at de bevidst snød nye kunder, og bevidst holdt informationer tilbage, når man ringede i de 14 dages fortrydelses periode der var, hvilket jeg havde gjort. ALDRIG har jeg oplevet noget SÅ slemt!! I løbet af vores samtale, hvor jeg ikke lader mig spise af med, at det er helt i orden, at de snyder og ikke levere, afbrydes samtalen - fra Telenors side, ingen forvarsel, ingen genopkald - intet!! 

Aldrig har vi oplevet noget lignende fra andre teleselskaber!!